ועדת הכספים, כנסת 20, פרוטוקול מספר 58, 2015-07-29 15:05

משה גפני: אנחנו דנים בתקנות מס הכנסה (שיעור המס על הכנסה בעד עבודה במשמרות) (תיקון), התשע"ה-2015.

משה גפני: כאן אנחנו מדברים על האנשים הפשוטים, אנשים שעובדים במשמרות ולא האריכו את התקנות כדי לתת להם את הזיכויים במס, את ההטבות שמגיעות להם.

משה גפני: אני דרשתי, וזה היה גם בישיבה בשבוע שעבר.

משה גפני: דיברתי גם עם שר האוצר ודיברתי גם עם שר הכלכלה על מנת להאריך את התקנות.

מיקי לוי: תקנות שמתקנות עוול.

מיקי לוי: הולכים להצבעה.

משה גפני: כן.

משה גפני: להגיד מילה.

משה גפני: אני רוצה להסביר.

משה גפני: אני התחלתי לחשוב – יכול להיות שאני טועה אבל יכול להיות שלא – שבמשרד האוצר היה מישהו שחשב שהוא יחסוך את הכסף הזה והתקנות לא יהיו, כי עבר המועד והתקנות לא הגיעו לכאן.

משה גפני: אז אמרתי את זה כאן בישיבה.

משה גפני: פניתי לשר האוצר ופניתי לשר הכלכלה ואמרתי להם שאני מבקש שיאמרו שלא ואז אני מביא את זה לדיון כדי שהחברים יגידו למה לא נותנים לעובדי המשמרות את זה.

משה גפני: הם אמרו, לא.

משה גפני: בדקו ובדקו, לא, אנחנו מביאים את זה.

משה גפני: עשיתי חשבון שאנחנו הולכים לפגרה.

משה גפני: לא משנה שהוועדה עובדת בזמן הפגרה, אבל אז יכול להיות מצב בו התקנות לא יאושרו.

משה גפני: מהבוקר אני מדבר עם משרד האוצר ועם משרד הכלכלה ואני אומר להם שהיום יש ישיבה על מה שאתם ביקשתם עם כל ההסתייגויות וכל הדברים האלה, ואני מבקש שיביאו את התקנות היום.

משה גפני: היינו צריכים לרוץ ולהחתים את אריה דרעי ואחרי כן להחתים את כחלון וכל הדברים האלה וייאמר לשבחם של כל האנשים והעוזרים שהם חתמו על התקנות והתקנות מונחות לפניכם.

משה גפני: אני מבקש את האישור של הוועדה לתקנות של אנשים שהם עובדים במשמרות.

<שגית אפיק: גם לי יש הערה אבל קודם ברוך יתייחס.

<ברוך משולם: התקנות האלה הוארכו באופן אוטומטי מכוח חוק יסוד עד ה-1 ליולי.

<ברוך משולם: לכן אנחנו מבקשים מהוועדה ליצור רצף חקיקתי, לא מכאן והלאה אלא מה-1 ביולי כך שיהיה רצף במשך שנתיים.

מיקי רוזנטל: עוד פעם אתם מכריחים אותנו.

<שגית אפיק: למה לא מה-1 בינואר.

<ברוך משולם: יש לך את חוק יסוד: הכנסת, סעיף 38.

<ברוך משולם: זה יוארך אוטומטית.

<שגית אפיק: אבל כשעשינו את הצעת החוק על מס רכישה.

<ברוך משולם: האנשים שעבדו במשמרות קיבלו את ההטבה, עד החודש.

<שגית אפיק: עד חודש יולי.

<שגית אפיק: למעשה עד חודש יולי.

<שגית אפיק: בחודש יולי הם לא קיבלו.

<שגית אפיק: הוא מבקש מה-1 ביולי.

<שגית אפיק: הוא מסביר שכיוון שמכוח סעיף 38 הוארך הסעיף, הוא לא מבקש את זה מה-1 בינואר.

מיקי רוזנטל: הטענה של רשות המסים הייתה לגבי הרצף החקיקתי.

מיקי רוזנטל: אותו גוף שטען בדיוק ההפך על הרצף החקיקתי.

מיקי רוזנטל: אותו גוף טוען דבר הפוך.

<ברוך משולם: אני אפשט את זה.

<ברוך משולם: אנחנו מבקשים להחיל את זה גם בשנות המס 2015 ו-2016 באופן מלא.

אורלי לוי אבקסיס: ואז זה יוצא מה-1 בינואר.

<ברוך משולם: כל שנת המס.

משה גפני: ברוך, היום אתה יותר טוב מכפי שהיית אתמול.

<ברוך משולם: אני משתפר כבודו.

<שגית אפיק: מורידים את סעיף התחילה וקובעים שזה לשנות הכספים 2015 ו-2016.

<שגית אפיק: אפשר לבקש שבפעם הבאה תקנות המשמרות יגיעו לשנתיים מראש?

אורלי לוי אבקסיס: חבל שלא התערבת בדיון הקודם.

אורלי לוי אבקסיס: אולי היית מוצא לנו פתרון יותר מהיר.

<ברוך משולם: כל אחד והנושאים שלו.

משה גפני: גברתי היועצת המשפטית, אנחנו כותבים בתקנות על פי בקשתו של ברוך ושאנחנו עוזרים לו שהתקנות האלה יחולו על כל שנת המס 2015 ו-2016.

משה גפני: מי בעד אישור התקנות?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד – פה אחד

מיקי לוי: אדוני, שים תזכורת ל-30 באוגוסט 2016 להוציא את זה ולדון כך שלגבי 2017 נעשה לפני כן.

משה גפני: התקנות אושרו פה אחד.

משה גפני: אנחנו מבקשים, היות וביקש ממני מיקי לוי סגן שר האוצר לשעבר, שאני ארשום תזכורת לפני סוף שנת 2016, באוגוסט 2016, אני מבקש מכם ברשות המסים שבאוגוסט 2016 תזכירו לי שצריך לדון בזה.

משה גפני: תודה רבה.

משה גפני: הישיבה נעולה.